28.2.2022
SL
Uradni list Evropske unije
C 95/43
Tožbeni razlogi in bistvene trditve Tožeča stranka v utemeljitev tožbe zoper odločbe Komisije z dne 6. in 9. aprila 2021 ter z dne 4. maja 2021 za vračilo zneskov, ki naj bi ji bili neupravičeno izplačani na podlagi davčne olajšave za njene otroke, navaja tri tožbene razloge. 1.
Prvi tožbeni razlog se nanaša na napačno razlago in uporabo člena 85 Kadrovskih predpisov za uradnike Evropske unije.
Tožeča stranka v zvezi s tem meni, da pogoji iz člena 85 za vračilo neupravičeno plačanega zneska niso izpolnjeni. 2.
Drugi tožbeni razlog se nanaša na kršitev načela legitimnih pričakovanj, ker so bili v obravnavanem primeru izpolnjeni vsi trije pogoji za opredelitev legitimnih pričakovanj na podlagi uporabljene sodne prakse. 3.
Tretji tožbeni razlog se nanaša na pomanjkljivo obrazložitev.
Tožba, vložena 12. januarja 2022 – NY/Komisija (Zadeva T-21/22) (2022/C 95/60) Jezik postopka: francoščina Stranki Tožeča stranka: NY (zastopnika: A. Champetier in S. Rodrigues, odvetnika) Tožena stranka: Evropska komisija Predlogi Tožeča stranka Splošnemu sodišču predlaga, naj: — to tožbo razglasi za dopustno in utemeljeno; — razglasi ničnost prvega izpodbijanega sklepa in po potrebi drugega izpodbijanega sklepa; — toženi stranki naloži plačilo vseh stroškov.
Tožbeni razlogi in bistvene trditve Tožeča stranka v utemeljitev tožbe zoper sklep Komisije z dne 14. aprila 2021 o zavrnitvi odškodninskega zahtevka z dne 22. decembra 2020 navaja tri tožbene razloge. 1.
Prvi tožbeni razlog: kršitev pravice do dobrega upravljanja in načela nepristranskosti.
Tožeča stranka meni, da v okviru preučitve odškodninskega zahtevka obveznost nepristranskosti ni bila spoštovana niti v subjektivnem niti v objektivnem smislu. 2.
Drugi tožbeni razlog: kršitev pravice do integritete in dostojanstva ter obstoj očitnih napak pri presoji.
Tožeča stranka trdi, da je tožena stranka kršila obveznost po ohranitvi in varstvu njenega dostojanstva in integritete glede na nasilje, ki so ga varnostniki izvajali nad njo, v zvezi z ugotovitvijo katerega so bile storjene očitne napake pri presoji. 3.
Tretji tožbeni razlog: kršitev dolžnosti skrbnega ravnanja, ker tožeči stranki ni bila nudena podpora, ki jo je imela pravico pričakovati od tožene stranke.
Tožba, vložena 11. januarja 2022 – Grail/Komisija (Zadeva T-23/22) (2022/C 95/61) Jezik postopka: angleščina Stranki Tožeča stranka: Grail LLC (Menlo Park, Kalifornija, Združene države) (zastopniki: D. Little, Solicitor, J. Ruiz Calzado, J. M. Jiménez-Laiglesia Oñate in A. Giraud, odvetniki)